text: Mødes sidst på eftermiddagen for at tale brande
  10 november 2010 kl. 15.13
  Bestyrelsen for haveforeningen på Hjelm Allé i Aabenraa holder en ekstraordinær generalforsamling kl. 17 i dag for at diskutere, hvad man kan gøre for at forhindre flere brande.
   
  Det er en tydeligt berørt formand for bestyrelsen, Allan Schärfe, der har indkaldt bestyrelsen til en ekstra generalforsamling sidst på dagen.
  Hans eget redskabsskur blev afbrændt tidligt i morges. Senere på formiddagen gik det udover et helt hus.
  Vicepolitiinspektør Knud Reinholdt afviser ikke, at brandene kan være påsatte.
  